সূত্র জানায়, পূর্ব শত্রুতার জের ধরে গত ৫ জুন বিকাল ৪টার দিকে লামা উপজেলার ফাঁসিয়াখালী ইউনিয়নের সাফেরঘারা এলাকার বাসিন্দা মনোহর আলম প্রকাশ মনুর ছেলে মো. জাহাঙ্গীর আলম ও তার স্ত্রী সাহেদা বেগমের ওপর হামলা করে প্রতিপক্ষ। এতে স্ত্রী ও ছেলে উভয় গুরুতর আহত হন। খবর পেয়ে স্থানীয়রা আহতদেরকে উদ্ধার করে চট্টগ্রাম মেডিকেল কলেজ হাসপাতালে ভর্তি করেন। সেখানে চিকিৎসাধীন অবস্থায় সাহেদা বেগম মারা যান। পরে মনোহর আলম বাদী হয়ে এ ঘটনায় স্থানীয় ইউনিয়ন পরিষদ সদস্য মো. নাছির উদ্দিন, শফি আলম প্রকাশ পুতু ও এজাহার মিয়াসহ ১০ জনের বিরুদ্ধে থানায় একটি হত্যা মামলা দায়ের করেন। মামলা নং- ০২, তারিখ- ২১/০৬/২০১৭ইং। মামলার পর থেকে আসামীরা পলাতক ছিলেন। এক পর্যায়ে নাইক্ষ্যংছড়ি থানার বাইশারী ইউনিয়নের কাগুজিখোলা পুলিশ ফাঁড়ির ইনচার্জ মো. জাকির হোসেনের নেতৃত্বে সঙ্গীয় সদস্যরা বৃহস্পতিবার সকালে গোপন সংবাদের ভিত্তিতে অভিযান চালিয়ে শফি আলম প্রকাশ পুতুকে রইঙ্গারমুখ ও বিকালে এজাহার মিয়াকে কালা পাড়া থেকে গ্রেফতার করে লামা থানায় সোপর্দ করেন।